Doamne, n-am vrut s-o las... 


Dă-mi Crucea Ta, lisusi 
S-o duc cu-a Ta putere, 
Nu mă lăsa să cad în du 
Dă-mi pace, mângâiei ed 


Căci numai Tu le SE 

Da) _.. - LA “i 

Tu ştii ce-mi este defeles 
Ridică-mă-n genunchi şi-n coate, 


Nu mă lăsa să zac pejos! 


o povestioară minunată despre Sfânta cruce 
Materiale despre Sfânta cruce: 


https://findependent.academia.edu/emystea/Sf-Cruce 
https://archive.org/details/ Osteaemy?gquery=Sf% C3% A2nta+cruce 


totii 
Se spune că Domnul şi Dumnezeul nostru lisus Hristos le-a dat la trei călugări câte 
o cruce mare de lemn şi le-a poruncit să o ducă sus pe vârful muntelui, dar nu ori- 
cum, Ci crucea trebuia ținută sus în mâini și dreaptă, fără a o sprijini pe vreun umăr. 


Aşa trebuia dusă până sus pe munte unde era o cetate şi acolo, chiar la poarta cetă- 
ţii, avea să-i întâmpine Însuși Hristos Domnul. Cei trei călugări simbolizează mo- 
nahismul de-a lungul veacurilor. 


Primul călugăr simbolizează monahismul din primele veacuri, care a împlinit întru 
totul și întocmai porunca Domnului. Adică, primul călugăr a luat crucea cea mare 
de lemn, a ridicat-o în mâini şi, ținându-o aşa, a dus-o până sus pe vârful muntelui 
unde îl aștepta Hristos. 


Al doilea călugăr simbolizează monahismul din veacurile de la mijloc, care a 
împlinit porunca Domnului doar pe jumătate. Acesta a luat crucea, a ridicat-o în 
mâini şi a pornit spre vârful muntelui. Dar, de la o vreme a obosit şi, nemaiputând 
duce crucea exact așa cum poruncise Domnul, a lăsat-o pe un umăr şi aşa și-a con- 
tinuat drumul. Tot schimbând-o, când pe un umăr când pe celălalt, apoi mai ţinân- 
du-o şi dreaptă, a ajuns sus pe vârful muntelui unde îl aștepta Hristos Domnul. 


Al treilea călugăr simbolizează monahismul din veacul cel de pe urmă (adică noi), 
care, în fapt, nu va împlini nimic din porunca Domnului. A luat cel de-al treilea 
călugăr crucea sa de lemn, a ridicat-o în mâini şi a pornit spre vârful muntelui. A 
mers el ceva drum așa, dar a obosit. Atunci a lăsat crucea pe un umăr și aşa şi-a 
continuat drumul. A tot mutat-o el când pe un umăr, când pe altul, dar şi așa obo- 
seala lui s-a accentuat destul de mult. Cât despre a o duce crucea dreaptă, nici nu 
mai putea fi vorba. A pornit el iar la drum cu crucea la subțioară şi tot ţinându-o el 
aşa a obosit iar. 


S-a oprit şi gâfâind el se tot întreba cum să facă să poată duce şi el crucea sus pe 
munte? Oboseala lui era mare de tot, crucea era și ea parcă tot mai grea. Îi venea 
gândul s-o lase acolo şi să fugă, dar... asta însemna a renunţa la lup-tă, adică o 
capitulare în fața vrăjmaşului. S-a tot gândit el și până la urmă a găsit o soluție: şi-a 
scos centura şi a legat bine crucea cu ea și început s-o târască așa în urma lui spre 
vârful muntelui. E destul de limpede că sărmana cruce târâtă prin praf şi pietre s-a 
umplut de pământ și s-a ciobit toată smulgându-se așchii din ea... într-un cuvânt, 
arăta jalnic. Aşa trăgând crucea după el, cu multă osteneală şi sudoare, ajunge într- 
un târziu şi acest călugăr sus pe vârful muntelui, unde îl aștepta Hristos Domnul. 
Se uită Domnul la el şi-l vede murdar şi plin de năduf, iar crucea lângă el, jos, în 
drum, arăta de toată mila. 


Domnul îl întreabă din privire: Ce s-a întâmplat? lar monahul văzându-l. pe 
Domnul nedumerit, îi zice sincer şi direct: Doamne, n-am vrut s-o las... 


Atât de încântat a rămas Domnul Dumnezeu încât a zis: "Și iată, sunt unii de pe 
urmă care vor fi întâi, şi sunt alţii întâi care vor fi pe urmă." (Le 13,30). 


Să stăm bine, să stăm cu frică, să luăm aminte. 


